
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte                  Bucureşti,  20 octombrie 2015                   

şi problemele minorităţilor naţionale                                               Pl-x  651/2015

 

    Domnului deputat

Liviu-Bogdan Ciucă
 Preşedintele Comisiei juridice, de disciplină şi imunităţi
AVIZ

asupra Propunerii legislative pentru completarea art.68 din Legea nr.254/2013 privind executarea pedepselor şi a măsurilor privative de libertate dispuse de organele judiciare în cursul procesului penal
În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului, culte şi  problemele minorităţilor naţionale, cu adresa nr. Pl-x 651 din 12 octombrie 2015, spre dezbatere şi avizare, Propunerea legislativă pentru completarea art.68 din Legea nr.254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, înregistrată sub nr. 4c-5/692/13 octombrie 2015.
          Camera Deputaţilor este Cameră decizională.
          În şedinţa din 20 octombrie 2015, membrii comisiei au examinat, propunerea legislativă în conformitate cu prevederile art.61 din Regulamentul Camerei Deputaţilor şi, în urma dezbaterilor, au hotărât, cu unanimitate de voturi, să îi acorde aviz favorabil, cu recomandarea ca - la întocmirea raportului - să se aibă-n vedere observaţiile şi propunerile Consilului Legislativ, şi cu un amendament admis - prezentat în Anexă.
În raport de obiectul şi conţinutul său, iniţiativa legislativă face parte din categoria legilor organice.
PREŞEDINTE,

Deputat

Nicolae Păun

Întocmit: consilier Laurenţiu Gheorghiu    
ANEXĂ
	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	Art.1 – După alineatul (1) al art.68 din Legea nr.254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, publicată în Monitorul Oficial al României, Partea I, nr.514 din 14 august 2013, cu completările ulterioare se introduc două noi alineate, alineatele (11) şi (12) cu următorul cuprins:

(1) – Vizitele la locul de deţinere a copilului/ copiilor cu vârsta de până la 14 ani sau a părinţilor condam-natului care execută o pedeapsă în regim închis şi nu prezintă grad sporit de risc, se desfăşoară fără dispozitiv de separare.

	Amendamentul propus de Comisie la textul alin. (11) al art.1,urmând să fie reformulat astfel:

“Art.1 - După alineatul (1) al art.68 din Legea nr.254/2013 privind executarea pedepselor şi a măsurilor privative de libertate dispuse de organele judiciare în cursul procesului penal, publicată în Monitorul Oficial al României, Partea I, nr.514 din 14 august 2013, cu completările ulterioare se introduc două noi alineate, alineatele (11) şi (12) cu următorul cuprins:

(1) - Vizitele la locul de deţinere a copilului / copiilor cu vârsta de până la 14 ani sau a părinţilor condam-natului care execută o pedeapsă în regim închis sau aflaţi în arest preventiv şi nu prezintă grad sporit de risc, se desfăşoară fără dispozitiv de separare”.
   Amendamentul a fost admis cu unanimitate de voturi.


	Pentru o mai bună corelare a textului cu situaţiile concrete în care se pot afla persoanele reţinute.

